หุ้นไทย3ต.ค.เปิดร่วงหลุด900
หุ้นไทยเปิดร่วงหลุด900จุด ที่ 882.53 ลบ 33.68จุด ทองขึ้น200แท่งขายบาทละ24,300รูปพรรณ24,700
3 ต.ค. 2554

หุ้นไทยเปิดร่วงหลุด900จุด ที่ 882.53 ลบ 33.68จุด ทองขึ้น200แท่งขายบาทละ24,300รูปพรรณ24,700




หุ้นไทยเปิดการซื้อขายช่วงเช้าวันที่ 3 ต.ค.ดัชนีดิ่งลบ33.68จุด ที่ 882.53จุด ท่ามกลางแรงกดดันจากปัจจัยลบต่างประเทศ โดยเฉพาะตลาดหุ้นเอเชียต่างอ่อนตัวลงวันนี้ ขณะที่เงินยูโรร่วงลงแตะระดับต่ำสุดในรอบ 8 เดือนเมื่อเทียบกับดอลลาร์ ก่อนที่รัฐมนตรีคลังยุโรปจะประชุมเพื่อหารือเรื่องสถานการณ์กรีซ และดัชนีหุ้นดาวโจนส์ปิดล่าสุดร่วงกว่า 2%
ด้าน นักวิเคราะห์หลักทรัพย์ บริษัทหลักทรัพย์ เกียรตินาคิน ประเมินแนวโน้มการลงทุนในตลาดหุ้นไทยวันนี้ว่า ดัชนีจะแกว่งตัวผันผวนตามทิศทางการตลาดหุ้นต่างประเทศ และถึงแม้ว่าตลาดได้ตอบรับปัจจัยบวก เกี่ยวกับเยอรมนี ที่มีมติผ่านร่างกฎหมายขยายกองทุนรักษาเสถียรภาพทางการเงินยุโรป แต่เรื่องความชัดเจนในการชำระของกรีซ ยังเป็นปัจจัยที่ถ่วงการลงทุน ซึ่งตลาดยังคงจับตาความคืบหน้าการแก้ไขปัญหาของกรีซเป็นหลัก 
ส่วนการลงทุนในช่วงนี้ ควรถือเงินสดในสัดส่วนร้อยละ 75 และถือหุ้นในสัดส่วนร้อยละ 25 ทั้งนี้ ประเมินกรอบการเคลื่อนไหวของดัชนีในวันนี้ โดยมีแนวรับที่ 880 - 900 จุด และแนวต้านที่ 920 - 930 จุด
ด้านสมาคมค้าทองคำแจ้งราคาทองประจำวันที่ 3 ต.ค.ปรับเพิ่มขึ้น 200 บาท ทองคำแท่ง รับซื้อบาทละ 24,200.00 ขายบาทละ 24,300.00 ทองรูปพรรณ รับซื้อบาทละ 23,846.68 ขายบาทละ 24,700.00